cyanic-selkie/wikianc huggingface dataset:
Hobøl
Hobøl on Norjan kunta Østfoldin läänissä. Sen rajanaapureita ovat Spydeberg ja Våler Østfoldissa sekä Enebakk, Ski, Ås ja Vestby Akershusin läänissä. Tärkeimmät taajamat ja asutuskeskukset ovat Tomter, Knapstad, Ringvoll ja Elvestad. Kunnantalo sijaitsee Elvestadin kylässä. Kunnan läpi menee eurooppatie E18 ja Tomter ja Knapstad ovat Østfoldbanenin rautatieasemia. Tammikuussa 2013 tehdyn väestönlaskennan mukaan kunnassa oli 4 980 asukasta.
Porokylän rautatieasema
Historia
Porokylään rakennettiin 1929 Thure Hellströmin suunnittelema laiturirakennus, jota on laajennettu myöhemmin. Rautatielle on ollut suuri merkitys Porokylälle, sillä se paransi huomattavasti kulkuyhteyksiä sekä teollisuuden toimintaedellytyksiä. Se kuitenkin kavensi huomattavasti Porokylän keskusta-aluetta, jolloin radan eteläpuoliset alueet jäivät vaille kaupallista rakentamista. Rakentaminen keskittyikin pienelle alueelle, mikä on vaikeuttanut alueen maankäyttöä.
Nykytila
Asemalle ei ole enää tavaraliikennettä. Porokylässä oli lähinnä raakapuun kuormausta lokakuuhun 2018 saakka, jolloin raakapuun kuormaus siirtyi Pitkämäen liikennepaikalle rakennettuun raakapuuterminaaliin.
Porokylän ratapihan viimeiset neljä sivuraidetta purettiin heinäkuussa 2020. Liikennepaikalla oli ollut myös runsaasti soraraiteita, jotka nekin on purettu. Henkilöjunat pysähtyivät asemalla vuosina 1929–1990. Porokylän asemarakennus on yhä olemassa, mutta laiturirakenteet purettiin henkilöliikenteen loppumisen jälkeen.
KNM Odin
KNM Odin oli Norjan laivaston Sleipner-luokan hävittäjä, joka osallistui toisessa maailmansodassa Norjan puolustukseen Saksan hyökättyä maahan huhtikuussa 1940.
Valmistus
Alus tilattiin Hortenin laivastontelakalta, missä köli laskettiin telakkanumerolla 126. Alus laskettiin vesille 24. tammikuuta 1939 ja otettiin palvelukseen vielä samana vuonna.
Palvelus
Toisen maailmansodan alkaessa alus kuului 1. meripuolustusalueen 3. hävittäjälippueeseen Kristiansandin puolustusvyöhykkeellä. Alus pelasti 8. huhtikuuta 1940 vartiolaiva Lyngdalin kanssa merimiehiä ja sotilaita Puolan laivaston sukellusveneen ORP Orzelin Lillesandin lähistöllä upottamalta saksalaiselta rahtialukselta Rio de Janeirolta. Seuraavana aamuna alus osallistui Kristiansandin puolustukseen saksalaisjoukkojen aloittaessa maihinnousunsa. Tulitaistelun alettua Odderøyan linnakkeen ja Saksan laivaston välillä Odin lähti merelle Toppdalsfjordista ja avasi tulen hyökänneitä Saksan ilmavoimien lentokoneita vastaan. Alus kykeni väistämään pudotetut pommit ja sai joitakin osumia hyökänneisiin koneisiin.
Alus sai aamupäivällä käskyn olla avaamatta tulta brittiläisiä tai ranskalaisia joukkoja vastaan, mitkä ottaisivat vastuun Kristiansandin puolustuksesta. Käsky aiheutti sekaannuksen, jonka seurauksena saksalaiset pääsivät satamaan esteettä. Odin vallattiin Marvikan laivastoasemalta saman aikaisesti useiden muiden Norjan laivaston alusten kanssa.
Saksan laivaston Panther
Aluksen valtaamisen jälkeen se luovutettiin 11. huhtikuuta Saksan laivastolle, joka otti sen palvelukseensa 20. huhtikuuta nimellä Panther. Aluksen aseistus kuitenkin yhdenmukaistettiin muiden Saksan laivaston alusten kanssa korvaamalla pääaseet yhdellä 10,5 cm tykillä. Ilmatorjuntakonekiväärit korvattiin neljällä 2 cm ilmatorjuntatykillä. Lisäksi aluksen aseistusta täydennettiin 24 miinalla.
Alus oli sodan lopun saattajana ja koululaivana Skagerrakin ja Kattegatin alueella, missä se muodosti yhdessä vallatun sisaraluksensa KNM Gyllerin kanssa 7. torpedovenelaivueen. Alus siirrettiin tammikuussa 1942 torpedoiden keräysalukseksi Gotenhafeniin.
Sodan jälkeen
Toisen maailmansodan päätyttyä alus löytyi toukokuussa 1945 Holmestrandista Norjasta, jolloin se palautettiin Norjan laivastolle. Aluksen nimi palautettiin KNM Odiniksi. Se jatkoi palvelustaan laivastossa, kunnes se muutettiin 1948 fregatiksi. Alus poistettiin palveluksesta ja myytiin romutettavaksi 1959.
Tuomo Aitta
Tuomo Aitta on teatteriohjaaja ja käsikirjoittaja. Aitta on opiskellut Teatterikorkeakoulussa ohjauksen koulutusohjelmassa vuosina 1999-2004. Hän on työskennellyt Suomen kansallisteatterissa, KOM-teatterissa ja Ryhmäteatterissa. Hän sai Eino Kalima -palkinnon Martin McDonaghin näytelmän Tyynymies ohjauksesta.
Jouni Rinne -palkinto
Jouni Rinne -palkinto  on Suomen Jääkiekkoliiton vuosittain jakama palkinto, joka annetaan sille Mestiksen pelaajalle, joka voitti runkosarjan pistepörssin. Mahdollisessa tasatilanteessa katsotaan järjestyksessä, kummalla on enemmän maaleja, kummalla vähemmän otteluita ja kummalla vähemmän rangaistusminuutteja. Palkinto on myönnetty kaudesta 1992–1993 alkaen ja ensimmäinen palkinnon saaja oli JoKP:n Lubomir Kolnik. Syksyllä 2010 palkinto nimettiin Jouni Rinteen mukaan.
Mestiksen piste-ennätys on 71 pistettä, jonka on saavuttanut kolme pelaajaa: TuTon Tero Forsell kaudella 2006–2007 (24+47, 45 ottelua), Jukurien Oula Palve kaudella 2015–2016 (32+39, 43 ottelua) sekä KeuPa HT:n Mikko Perttu kaudella 2022–2023 (24+47, 50 ottelua). Mestiksen edeltäjän I-divisioonan piste-ennätys oli Porin Ässien Arto Heiskasen 110 pistettä (58+52) kaudella 1989–1990.
Vincent Bachet
Vincent Bachet (s. 29. huhtikuuta 1978 Saint-Maurice-le-Girard) on ranskalainen jääkiekkoilija, joka pelasi puolustajana. Hän laukoi vasemmalta.
Bachet pelasi urallaan 17 kautta Ranskan pääsarjassa, jossa hän edusti Reimsiä, Caenia ja Amiensia. Bachet toimi Amiensin kapteenina seitsemän kauden ajan vuosina 2007–2014 sekä varakapteenina kahden kauden ajan vuosina 2005–2007. Bachet pelasi Ranskan pääsarjassa yhteensä 422 ottelua tehopistein 65+119=184 keräten 335 rangaistusminuuttia. Ranskan mestaruuden hän voitti kaksi kertaa, Reimsin joukkueessa vuonna 2002 ja Amiensin joukkueessa vuonna 2004.
Bachet edusti Ranskaa kahdeksissa maailmanmestaruuskilpailuissa vuosina 2000, 2004, 2008, 2009, 2010, 2011, 2012 ja 2013. Hän toimi Ranskan varakapteenina Sveitsin MM-kilpailuissa 2009, Saksan MM-kilpailuissa 2010, Slovakian MM-kilpailuissa 2011, Suomen ja Ruotsin MM-kilpailuissa 2012 ja Ruotsin ja Suomen MM-kilpailuissa 2013. Bachet pelasi urallaan yhteensä 49 MM-ottelua tehopistein 1+3=4 keräten 36 rangaistusminuuttia. Bachet kuului Ranskan joukkueeseen myös Salt Lake Cityn talviolympialaisissa 2002, joissa hän pelasi neljä ottelua keräten yhden syöttöpisteen ja neljä rangaistusminuuttia.
Pajuskylä
Pajuskylä on kylä Ruoveden kunnassa. Maa-aluetta rajaavat Tarjanneveteen kuuluvat Purttu, Isolahti, Pahansuonlahti, Kilvensalmi sekä Syvinkisalmi. Ylänen Herajärvi l. Herajärvi on sekä Pajulahden että Mustajärven kalastuskunnan alueella. Pajulahden kalastuskunnan rajoina ovat Mustajärven, Visuveden ja Tuuhosen kalastuskunnat.
Kylässä on työväentalo, jota käytetään erilaisissa tapahtumissa. Sen virallinen nimi on Syvinkisalmen työväentalo. Epävirallinen on Hömppölä. Koulu suljettiin 1970. Taiteilija Nandor Mikola käytti koulurakennusta ateljeenaan työskennellessään Ruovedellä. Nykyisin se on yksityisomistuksessa.
Kylässä on metsästysyhdistyksen ylläpitämä Pajusen erä- ja luontokeskus. Keitunniemessä ja Kilvensaaressa on muinaishautoja.
Ihmisaalto
Määritelmä ja tekniikka
Ihmisaallon eräs määritelmä on suuren tiheän jalkaväkiosaston tekemä hyökkäys, jota ei yritetäkään naamioida tai suojata. Hyökkäys suoritetaan usein suurella, lähinnä vain lähitaisteluun varustetulla sotilasjoukolla suorana rintamahyökkäyksenä vihollisen puolustusasemiin. Hyökkäystä saattaa edeltää tulivalmistelu, jonka jälkeen jalkaväki ryntää kohti vihollista, pyrkien lähitaisteluun vihollisen kanssa. Ihmisaaltohyökkäyksen onnistuminen vaatii hyökkääjältä nopeutta ja riittävän määrän sotilaita on päästävä vihollisen asemiin ennen vastatoimia. Ihmisaaltotaktiikka vaatii johtoa, joka kykenee hallitsemaan ja motivoimaan siihen osallistuvan aseellisen joukon.
Käyttö sodissa
Alexandr Suvorov käytti Napoleonin sodissa hyökkäysstrategiaa, joka oli yksinkertaista ja perustui nopeaan rynnäkköön. Suvorovia pidetään yhtenä suurimmista sotastrategeista, ja hänet tunnetaan yhtenä harvoista sotapäälliköistä, joka ei hävinnyt yhtään käymäänsä taistelua.
Ensimmäisessä maailmansodassa käytettiin paljon ihmisaaltojen tapaisia massahyökkäyksiä, jotka kuitenkin epäonnistuivat usein, sillä sotilaat olivat helppo kohde konekiväärin ja tykistön kaltaisille moderneille aseille hyökätessään avomaastossa kohti vihollisen juoksuhautoja, ja tappiot olivat usein hirvittäviä. Sodan aikana kehitettiin muita tekniikoita vihollisen asemiin etenemiseksi, muun muassa Hutier-taktiikka ja panssarivaunut.
Puna-armeija taisteli talvisodassa ihmisaalloin suomalaisia vastaan ja myöhemmin itärintamalla Saksan joukkoja vastaan toisessa maailmansodassa. Myös Japani käytti ihmisaaltoja itsemurhahyökkäyksissä, ”banzai-rynnäköissä”, Yhdysvaltain joukkoja vastaan toisessa maailmansodassa.
Pohjois-Korean ja Kiinan armeijat käyttivät ihmisaaltoja Korean sodassa.
Indokiinan sodassa Việt Minh käytti menestyksellä ihmisaaltoja ranskalaisia vastaan Điện Biên Phủn taistelussa. Sama taktiikka epäonnistui Vietnamin sodan Khe Sanhin taistelussa yhdysvaltalaisia vastaan 1968; Yhdysvaltain merijalkaväki kykeni torjumaan ihmisaallot.
Irakin–Iranin sodassa Iran käytti ihmisaaltohyökkäyksiä, jotka tuottivat massiivisia tappioita iranilaisille. Iranin ihmisaaltohyökkäykset usein koostuivat heikosti aseistautuneista tai jopa aseettomista sotilaista. Iran käytti myös teini-ikäisiä ja jopa lapsisotilaita ihmisaaltohyökkäyksissä.
Populaarikulttuurissa
Kaunokirjallisen kuvauksen ihmisaallosta tarjoaa J. L. Runebergin Vänrikki Stoolin tarinoiden runo ”Luutnantti Zidén”, joka kertoo Koljonvirran taistelusta 27. lokakuuta 1808 Iisalmen lähellä. Luutnantti Zidén saa rynnäkössä osuman ja menettää tajuntansa. Kun hän virkoaa, hän ei näe omia miehiään ja kiroaa näiden hitautta. Kun hänelle selitetään, että kaikki kaatuivat eturintamassa, Zidé n kuolee hymy huulillaan: ”Hurraa, sepä sukkela temppu, nyt kuollaan herroina siis!”. Zidénin esikuva oli todellinen henkilö, Jakob Henrik Zidén. Zidén kaatui Koljonvirran taistelussa, jonka ruotsalaiset Johan August Sandelsin johdolla voittivat.
Dota 2
Dota 2 on Valve Corporationin kehittämä ja julkaisema strategiapeli, joka on julkaistu Microsoft Windowsille, OS X:lle ja Linuxille. Peli on itsenäinen jatko-osa Defense of the Ancientsille (DotA), joka on yhteisövoimin kehitetty Warcraft 3 -pelin modi. Dota 2:ssa kaksi viiden hengen joukkuetta pelaa toisiaan vastaan otteluita, joiden tyypillinen kesto on noin 30 minuutista tuntiin. Jokainen pelaaja ohjaa yhtä sankareiksi kutsutuista taistelijahahmoista, joilla on erilaisia kykyjä ja pelityylejä. Ottelun aikana pelaajat keräävät hahmolleen kokemuspisteitä, rahaa ja esineitä pystyäkseen kamppailemaan vastustajajoukkuetta vastaan. Pelin voittaa joukkue, joka onnistuu murtamaan vastustajiensa puolustuksen ja tuhoamaan heidän tukikohtansa päärakennuksen.
Dota 2:n kehitys alkoi vuonna 2009, kun Valve palkkasi IceFrog-salanimellä tunnetun Defense of the Ancientsin pääsuunnitelijan toteuttamaan modille jatko-osaa. Kaksi vuotta kestäneen avoimen beta-vaiheen jälkeen Dota 2 julkaistiin virallisesti heinäkuussa 2013. Alun perin peli pohjautui Source-pelimoottoriin, mutta siirrettiin Source 2 -moottoriin vuonna 2015. Itse peliä sekä sen tukemia modeja voi pelata ilmaiseksi Steamin kautta. Pelaajilla on mahdollisuus ostaa hahmoille kosmeettisia esineitä ja muuta virtuaalista lisämateriaalia, joista ei kuitenkaan saa etua varsinaisissa otteluissa. Dota 2 on yksi Steamin pelatuimmista peleistä saavuttaen ajoittain yli miljoona samanaikaista pelaajaa. Peli on saanut kiitosta pelimekaniikastaan, laadustaan ja uskollisuudestaan alkuperäiselle modille, mutta myös arvosteltu vaikeasti lähestyttäväksi.
Dota II:n ympärille on myös kehittynyt laaja ja aktiivinen kilpapelaamisen kulttuuri, jossa tunnetut ammattilaisjoukkueet kilpailevat ympäri maailmaa järjestettävissä turnauksissa. Suurimmissa Dota 2 -turnauksissa on monesti ollut jopa useiden miljoonien dollarien suuruisia palkintopotteja, mikä on enemmän kuin missään muussa elektronisen urheilun lajissa. Suurin turnaus on Valven vuosittain järjestämä The International, minkä lisäksi Valve rahoittaa myös pienempiä Major-turnauksia. Parhaimmillaan ammattilaisturnaukset keräävät miljoonia katsojia, kun turnaukset lähetetään internetin ja joskus television välityksellä.
Pelaaminen
Dota 2 on strategiapeli, jossa kaksi viiden pelaajan joukkuetta yrittävät tuhota vastustajajoukkueen päärakennuksen  ja samalla puolustaa omaansa. Kuten edeltäjänsä Defense of the Ancients, peli on yhdellä kartalla pelattava, isometrisestä kuvakulmasta ohjattava reaaliaikainen strategiapeli. Alla käytetään pelin suomenkielisen version termejä.
Pelihahmot
Jokainen pelaaja ohjaa yhtä 119 sankarihahmosta, joista jokaisella on omat vahvuutensa, heikkoutensa ja taktiikkansa. Sankarit jaetaan ominaisuuksiensa perusteella kahteen päärooliin: kärryihin ja tukeen. Kärryt ovat ottelun alussa heikkoja, mutta vahvistuvat pelin edetessä ja ovat usein ratkaisevassa asemassa joukkueensa strategiassa. Tukeen kuuluvat sankarit, joiden kyvyt soveltuvat ennemmin kärryjen tukemiseen ja suojelemiseen pelkän vahingon tuottamisen sijaan.
Kaikilla sankareilla on yksinkertainen vahinkoa tuottava hyökkäystapa, sekä vähintään neljä voimakkaampaa sankarikohtaista kykyä. Niiden avulla voi esimerkiksi liikkua nopeasti, lamauttaa tai hidastaa vihollisia, parantaa omaa joukkuetta tai aiheuttaa vahinkoa alueelle. Nämä kyvyt muodostavat pelin pääasiallisen taistelutavan. Kykyjä saa käyttöönsä nostamalla hahmonsa tasoa tarvittavan määrän keräämällä kokemuspisteitä. Tärkeimpänä esimerkkinä tästä on tasolla kuusi saatava "ultimate", joka on kunkin sankarin vahvin kyky. Jotta kykyjä ei voisi käyttää koko ajan ilman seurauksia, niiden käyttöä rajoittavat niin kutsutut manapisteet. Jokaisen kyvyn käyttö vaatii sankariltaan manaa, joka palautuu hitaasti ajan kuluessa. Kykyä ei myöskään voi käyttää uudelleen, ennen kuin sen latausaika on kulunut umpeen. Sankareilla on kolme piirrettä: voima, älykkyys ja ketteryys. Nämä nostavat hahmon terveyspisteitä, manapisteitä ja hyökkäysnopeutta samassa järjestyksessä. Sankarin tavallinen hyökkäysvahinko kasvaa sen perusteella, mikä näistä kolmesta on sen pääpiirre. Jos sankari vahingoittuu niin paljon, että sen terveyspisteet putoavat nollaan, se kuolee. Tällöin pelaaja joutuu odottamaan hahmon uudelleensyntymistä määrätyn ajan.
Kartta
Vastakkaisilla osapuolilla, nimeltään Radiant ja Dire, on neliönmuotoisen kartan vastakkaisissa kulmissa tukikohta. Kartan jakaa keskeltä luoteesta kaakkoon kulkeva joki, ja tukikohdasta toiseen vie kolme polkua, joita kutsutaan linjoiksi. Jokaista linjaa puolustaa kolme tornia, jotka vahingoittavat lähelläolevia hyökkääjiä. Tasaisin väliajoin molempien tukikohtien parakeista lähtee ryhmä heikkoja tekoälyn ohjaamia kätyreitä, jotka liikkuvat ennaltamäärättyjä reittejä pitkin kohti vihollisen tukikohtaa ja hyökkäävät kaikkiin vastaantuleviin vihollisiin. Kartan linjojen väliin jäävät alueet ovat metsää, jossa merkityille alueille syntyy neutraaleja kätyreitä. Nämä kätyrit eivät oletusarvoisesti tee mitään, mutta hyökkäävät jos niitä vahingoittaa. Erityisen vahva neutraali kätyri on Roshan, joka toimii eräänlaisena vapaavalintaisena päävastuksena. Roshan pudottaa kuollessaan esineen, joka herättää sitä kantavan hahmon henkiin tämän kuollessa. Näin Roshanin kaatava joukkue saa itselleen väliaikaisen etulyöntiaseman.
Pelaajille kartta on oletuksena sumun peitossa, mikä estää heitä näkemästä vastustajan toimia, paitsi jos nämä ovat liittolaisyksikön näköalueella. Oman joukkueen näkökykyä voi parantaa asettamalla kartalle "wardeiksi" kutsuttuja esineitä, jotka paljastavat lähialueensa tapahtumat.
Strategia
Tullakseen vahvemmiksi pelin aikana hahmot voivat ostaa erityisiä esineitä, joilla on erilaisia käyttötarkoituksia. Toisin kuin kyvyt, jotka ovat hahmokohtaisia, esineitä voi ostaa millä tahansa sankarilla. Esineen ostaminen vaatii kultaa, jota saa pääasiassa tappamalla vihollisen sankareita ja kätyreitä sekä tuhoamalla rakennuksia. Kätyrin kuolemasta palkitaan vain tappavan osuman tehnyt pelaaja, kun taas sankarien kuollessa kaikki lähellä olevat vastustajat saavat kultaa. Kultaa saa myös hitaasti ajan kuluessa.
Pelin kulku jakautuu tyypillisesti kolmeen osaan: alku-, keski- ja loppupeliin. Pelin alussa sankareilla on vain yksi kyky eikä merkittäviä esineitä, ja ovat siten liian heikkoja uhatakseen vastustajiaan. Tämän takia alkupeli käytetään usein kullan ja kokemuksen keräämiseen linjoilla, yrittäen samalla estää vastustajaa tekemästä samaa. Keskipelissä pelaajilla on usein muutama esine ja ultimate-kykynsä käytettävissään, ja näitä hyödyntämällä yritetään saada strateginen yliote vastustajasta, esimerkiksi tuhoamalla vihollisen ulompia torneja, kaatamalla Roshan tai kasvattamalla alkupelissä saatua etumatkaa. Loppupelissä ainakin toinen joukkue on tarpeeksi vahva uhatakseen vastustajansa tukikohtaa, ja peli huipentuu toisen päärakennuksen tuhoutumiseen. Taitavat pelaajat osaavat arvioida, missä vaiheessa peliä joukkue on vahvimmillaan; toisinaan pelin voi voittaa jo käytännössä dominoimalla alkupelissä, kun taas joskus pelin voittaja ratkeaa vasta viimeisillä sekunneilla.
Kilpapelaaminen
Dota 2 on yksi suurimmista tietokonepeleistä, joissa kilpaillaan ammattilaistasolla. Vuodesta 2011 lähtien Valve Corporation on järjestänyt vuosittain The International -nimisen Dota 2 -turnauksen. Ensimmäisen, Gamescom-tapahtuman yhteydessä Saksassa järjestetyn Internationalin jälkeen Valve on järjestänyt tapahtuman itsenäisesti Yhdysvaltain Seattlessa. Vuodesta 2013 alkaen Internationalin palkintopottia on kasvatettu joukkorahoituksella antamalla pelaajille mahdollisuus ostaa turnauskirjaksi kutsuttu virtuaalinen lisäsisältö. Turnauskirjat antavat ostajalleen esimerkiksi kosmeettisia esineitä pelin hahmoille, keräilykortteja ja lisätehtäviä. Joka vuosi Valve on siirtänyt 25% kaikista turnauskirjan tuotoista suoraan Internationalin palkintopottiin. Vuoden 2013 turnauskirjatuotoilla saman vuoden palkintopotti nousi yli 2,8 miljoonaan dollariin, mikä oli tuolloin elektronisen urheilun suurin palkintopotti. Jokaisena seuraavana vuonna Internationalin palkintopotti on rikkonut edellisen ennätyksensä: vuosina 2014-2016 potit olivat 10,9 miljoonaa, 18,4 miljoonaa ja 20,8 miljoonaa dollaria, ohittaen siten esimerkiksi Super Bowlin ja Ranskan ympäriajojen palkinnot. Vuoden 2016 turnauksen voitti Kiinalainen Wings-joukkue, joka sai potista 44 %:n osuuden eli noin 9,1 miljoonaa.
Internationalin lisäksi Dotassa järjestetään useita pienempiä kolmannen osapuolen ammattilaisturnauksia, sekä Valven sponsoroimia Major-turnauksia kaksi kertaa vuodessa. Ammattilaisturnausten tyypillisin lähetysalusta on suoratoistopalvelu Twitch, jonka avulla suuret turnaukset ovat saaneet yli miljoona katsojaa. Turnausjärjärjestäjillä on omistautunut ammattikuntansa, joka huolehtii otteluiden selostamisesta, analysoimisesta ja pelaajien haastatteluista kuten perinteisessäkin urheilussa. Heinäkuuhun 2016 mennessä Dota 2 -turnauksissa oli jaettu joukkueille ja pelaajille palkintorahaa yhteensä 65 miljoonan dollarin edestä, mikä oli enemmän kuin missään muussa tietokonepelissä tuohon aikaan.
Kehitys ja ominaisuudet
Dota ja monet saman lajityypin pelit pohjautuvat Blizzard Entertainmentin Warcraft III: Reign of Chaos -peliin vuonna 2003 tehtyyn modiin nimeltä Defense of the Ancients (DotA). Modilla ei kuitenkaan ollut pysyvää ylläpitäjää, joten useat eri pelaajat tekivät modista omia keskenään kilpailevia versioitaan. Lopulta kilpailevien modien elementtejä yhdistänyt Steve Feakin DotA: Allstars osoittautui suosituimmaksi. Feakin vetäydyttyä kehitystyöstä suunnitelua jatkoi IceFrog-salanimellä tunnettu henkilö, joka muutti pelin mekaniikkaa huomattavasti monimutkaisemmaksi ja syvällisemmäksi. Tämä entisestään kasvatti modin suosiota, ja vuonna 2008 se oli jo yksi maailman suosituimmista modeista ja tunnettu elektronisen urheilun laji. DotA: Allstars insipiroi useita itsenäisiä pelejä, joista huomattavimmat ovat Riot Gamesin League of Legends (julkaistu 2009) ja Heroes of Newerth (2010). Tämän lajityypin pelejä kutsutaan yleisimmin MOBA-peleiksi.
Dota 2:n kehitys alkoi, kun Valve palkkasi vuonna 2009 IceFrogin suunnittelemaan modille virallista jatko-osaa, josta Valve alkoi käyttää nimeä "Dota". Tuottaja Erik Johnson perusteli nimeä sillä, että alkuperäisestä akronyymistä oli jo muodostunut itsenäinen konsepti - Blizzardin ja Riot Gamesin vastustuksesta huolimatta Valve sai nimeen oikeudet 2012. Valven alkuperäinen tavoite oli tuoda Defense of the Ancientsin pelimekaniikka ja esteettinen tyyli mahdollisimman uskollisesti Source-moottorille. Sankarien nimet, kyvyt, esineet ja kartta pidettiin ennallaan joitakin poikkeuksia lukuun ottamatta. Projektiin Valve palkkasi merkittäviä Defense of the Ancients -yhteisön jäseniä, sekä säveltäjät Jason Hayesin ja Tim Larkinin ja käsikirjoittajat Marc Laidlaw'n ja Ted Kosmatkan. Pelin sankareita ääninäyttelevät mm. Nolan North, Dave Fennoy, Jon St. John, Ellen McLain, Fred Tatasciore, Jen Taylor, and John Patrick Lowrie. Dota 2:n ensimmäinen beta-versio julkaistiin syyskuussa 2011. Kaksi vuotta kestäneen suljetun ja myöhemmin avoimen beta-vaiheen jälkeen peli julkaistiin virallisesti heinäkuussa 2013.
Uudistettu Source-pelimoottori sekä täysi Steam-integraatio toivat parempilaatuisen grafiikan lisäksi monia ominaisuuksia, joita ei ollut mahdollista toteuttaa Warcraft 3:n pelimoottorilla. Näitä olivat esimerkiksi mahdollisuus seurata otteluita suorana ja uusintana, selata pelioppaita, valmentaa pelaajia ja verkostoitua Steamin kautta. Dota 2:ssa on oma ranking-järjestelmänsä, joka mittaa pelaajan taitotasoa. Kutakin ottelua varten järjestelmä yrittää jakaa pelaajat joukkueisiin ranking-pisteiden perusteella siten, että kummallakin osapuolella on teoriassa yhtä suuri todennäköisyys voittaa. Rankingin mukaan parhaimmat pelaajat näytetään julkisesti Valven ylläpitämässä tulostaulukossa, joka listaa jokaisen mantereen 200 parasta pelaajaa. Pelissä on myös ilmiantojärjestelmä, joka rankaisee huonosti käyttäytyviä ja pelin kesken jättäneitä.
Pelin ansaintamalli poikkeaa monista kilpailijoistaan. Peliä voi pelata ja katsoa ilmaiseksi, mutta Valve kerää mikromaksuja erilaisista virtuaalisista hyödykkeistä. Toisin kuin useimmissa mikromaksuihin perustuvissa peleissä, näillä hyödykkeillä ei kuitenkaan saa mitään etua ilmaiseksi pelaaviin asiakkaisiin verrattuna. Suurin osa tuotteista on kosmeettisia esineitä, kuten aseita tai vaatteita sankareille. Dota 2:n mukana ladattavilla työkaluilla pelaajat voivat luoda omia kosmeettisia esineitään, modejaan ja karttojaan omaan ja muiden käyttöön. Valve hyväksyy parhaimmat yhteisön luomukset kauppaansa, ja esineiden luojat saavat osuuden myyntituloista. Tammikuussa 2014 Valven Gabe Newell kertoi, että Dota 2 ja Team Fortess 2 -pelien esineiden luojat saivat keskimäärin 15 000 dollaria vuodessa myyntituloja. Yksin vuonna 2015 Dota 2 -esineiden myynti tuotti Valvelle yli 238 miljoonaa dollaria voittoa.
Julkaisun jälkeen Valve on kehittänyt peliä aktiivisesti lisäämällä uusia ominaisuuksia, kuten sankareita ja esineitä. Keväällä 2015 Valve siirsi pelin Source 2 -moottorille ensimmäisenä pelinä maailmassa. Uusi moottori mahdollisti parannellut grafiikat ja pelin tehokkaamman toiminnan vähemmän voimakkailla tietokoneilla. Sama päivitys toi myös muita ominaisuuksia, kuten peliin pohjautuvat erilliset pelit eli modit. Heinäkuussa 2016 peliin lisättiin mahdollisuus katsoa otteluita ja tarkastella sankareita virtuaalitodellisuudessa.
Vastaanotto
Enimmäkseen positiivisten arvioiden lisäksi Dota 2 sai myös arvostelua erittäin jyrkästä oppimiskäyrästä, jonka ylitsepääsemiseen vaaditaan erityistä sitoutumista. GameStar kuvaili pelin aloittamista "oppimisjyrkänteeksi, jossa uusien pelaajien kokemus on kivulias eikä tutoriaali tee tehtäväänsä. Myös pelin pelaajayhteisöä on usein kuvailtu vihamieliseksi aloittelevia pelaajia kohtaan.
Dota 2:a, sen mekaniikkoja ja ansaintamallia on paljon vertailtu lajityypin suurimpiin kilpailijoihin, kuten League of Legendsiin ja Heroes of Newerthiin. PC Gamer sanoi Dota 2:n olevan "ylivertainen kokemus" League of Legendsiin verrattuna, sillä sen pelihahmot on erityisesti suunniteltu toimimaan toisiaan vastaan, minkä lisäksi koko sankarivalikoima on saatavilla alusta lähtien, toisin kuin League of Legendsissä. Yleisesti Dota 2:a on pidetty lajityyppinsä peleistä monimutkaisimpana, kun taas muut pelit on suunniteltu vetoamaan rennompaan pelaajakuntaan.
Julkaisunsa jälkeen Dota 2 on ollut ylivoimaisesti suosituin peli Steamissä, kun mitataan samaan aikaan pelaavia pelaajia. Vuonna 2015 se oli ensimmäinen peli, jolla oli yli miljoona samanaikaista pelaajaa, ja oli suoratoistopalvelu Twitch.tv:n kolmanneksi katsotuin peli League of Legendsin ja Counter-Strike: Global Offensiven jälkeen. Katsojamäärät ovat huomattavan korkeita erityisesti suurten Dota 2 -liigojen ja turnausten aikaan, jolloin katsojamääriä mitataan miljoonissa.
Joseph Wirth
Joseph Wirth (6. syyskuuta 1879 Freiburg im Breisgau – 3. tammikuuta 1956 Freiburg im Breisgau) oli saksalainen poliitikko, joka toimi Saksan valtakunnankanslerina vuosina 1921–1922.
Wirth opiskeli Freiburgin yliopistossa ja toimi vuodesta 1908 lukion taloustieteenopettajana Freiburgissa. Hänet valittiin 1913 Badenin maapäiville. Hän kuului katolisen Keskustapuolueen (Zentrum) vasempaan siipeen. Wirth valittiin valtiopäiväedustajaksi täytevaalissa vuonna 1914 ja marraskuussa 1918 hänestä tuli Badenin väliaikaisen osavaltiohallituksen valtiovarainministeri. Hänet valittiin myös Weimarin kansalliskokoukseen. Vielä verraten tuntematon Wirth nimitettiin maaliskuussa 1920 Saksan valtiovarainministeriksi ja seuraavan vuoden toukokuussa kansleriksi. Edellinen, Konstantin Fehrenbachin johtama hallitus oli eronnut protestina Versaillesin sopimuksessa Saksan maksettavaksi määrättyjen sotakorvausten suuruudelle ja sodan voittajavaltioiden uhattua Saksaa Ruhrin alueen miehityksellä. Wirth kokosi Keskustapuolueen, sosiaalidemokraattien ja demokraattisen puolueen yhteishallituksen. Hän oli lokakuuhun 1921 saakka myös valtiovarainministerinä sekä lokakuusta 1921 tammikuuhun 1922 ja uudelleen kesäkuusta marraskuuhun 1922 myös ulkoministerinä.
Saksalaisen militarismin vastustajana esiintynyt Wirth kannatti Versaillesin rauhansopimuksen ehtojen täyttämistä ja sotakorvausten maksamista täysimääräisinä. Hän erosi lokakuussa 1921, kun Saksa oli joutunut luovuttamaan suuren osan Ylä-Sleesiaa Puolalle, mutta muodosti jo neljän päivän kuluttua uuden hallituksen ja jatkoi kanslerina. Lopullisesti Wirth erosi marraskuussa 1922 sotakorvauskysymyksen noustua uudelleen esille. Tärkeimpänä ulkopoliittisena saavutuksenaan Wirth ja ulkoministeri Walther Rathenau neuvottelivat Neuvostoliiton kanssa 16. huhtikuuta 1922 solmitun Rapallon sopimuksen. Wirthin kanslerikautena äärioikeiston väkivaltaisuudet, kuten Matthias Erzbergerin murha elokuussa 1921 ja ulkoministeri Rathenaun murha kesäkuussa 1922, aiheuttivat Saksassa levottomuutta. Lisäksi Baijerin hallitus asettui useasti vastustamaan keskushallintoa. Wirth vastasi tähän säädättämällä ääritoimintaa rajoittaneita lakeja ja painostamalla Baijerin ministeripresidentti Gustav von Kahrin eroamaan syyskuussa 1921.
Wirth jatkoi merkittävänä poliitikkona myös kanslerikautensa jälkeen. Hän toimi miehitettyjen alueiden ministerinä vuosina 1929–1930 sekä sisäministerinä Heinrich Brüningin hallituksessa 1930–1931. Adolf Hitlerin noustua valtaan tammikuussa 1933 Wirth joutui lähtemään maanpakoon. Hän asettui ensin Pariisiin ja sittemmin Sveitsiin, kunnes palasi Saksaan vuonna 1948. Wirth vastusti avoimesti Länsi-Saksan uudelleenvarustautumista ja Nato-jäsenyyttä toivoen jaetun Saksan yhdistyvän puolueettomana valtiona. Tämän ansiosta Neuvostoliitto myönsi hänelle Stalinin kansainvälisen rauhanpalkinnon vuonna 1955.
Tantaalikarbidi
Tantaalikarbidi (TaC) on epäorgaaninen yhdiste ja tantaalin karbidi. Aine on erittäin kovaa ja sitä käytetään työkalujen terissä.
Rakenne ja ominaisuudet
Rakenteeltaan ja ominaisuuksiltaan tantaalikarbidi muistuttaa huomattavasti niobiumkarbidia. Tantaalin ja hiilen yhdisteellä on kaksi faasia: ditantaalikarbidi ja tantaalikarbidi, joiden koostumusta voidaan kuvata kaavoilla Ta2C ja TaC. Näistä ainoastaan tantaalikarbidilla on merkittävää käyttöä. Tantaalikarbidi ei ole täysin stoikiometrinen ja sen koostumus vaihtelee rakenteesta TaC0,73 lähes stoikiometriseen. Tantaalikarbidilla on pintakeskeinen kuutiollinen alkeiskoppi.
Tantaalikarbidi liukenee ainoastaan väkevän typpihapon ja vetyfluoridin seokseen. Hapen läsnä ollessa se hapettuu yli 800 °C lämpötiloissa tantaalipentoksidiksi. Muuten se on kemiallisesti hyvin inertti.
Valmistus
Tantaalikarbidia valmistetaan kuumentamalla tantaalipentoksidin ja hiilen välisellä reaktiolla 1 700 °C lämpötilassa. Tantaalikarbidia voidaan valmistaa kuumentamalla tantaalipentoksidia hiilen kanssa. Hieman epäpuhtaampaa tuotetta saadaan kuumentamalla ferrotantaalia tai tantaalia sisältävää romua hiilen kanssa. Yhdistettä voidaan valmistaa myös kemiallisella kaasufaasipinnoituksella. Tällöin reaktion lähtöaineina käytetään tantaalimetallia ja metaania tai tantaalitetrakloridia, kloorimetaania ja vetyä. Kloridia käytettäessä tarvitaan alhaisempi lämpötila.
Käyttö
Tantaalikarbidia käytetään muiden karbidien tavoin parantamaan metallien kemiallista ja sään kestävyyttä sekä kovuutta. Tantaalikarbidin lisääminen teräkseen parantaa erityisesti materiaalin kovuutta korkeissa lämpötiloissa. Yleensä yhdistettä käytetään muiden karbidien, kuten niobiumkarbidin, volframikarbidin ja titaanikarbidin kanssa. Tantaalikarbidia käytetään myös valmistettaessa metallista tantaalia.
Suomenlinna (kaupunginosa)
Suomenlinna on Helsingin kylämäinen kaupunginosa, jossa asuu noin 700 henkeä. Sen tunnetuin osa on Suomenlinnan merilinnoitus.
Kaupunginosajaossa Suomenlinna muodostaa oman kaupunginosansa, mutta piirijaossa Suomenlinna on Ullanlinnan peruspiirin osa-alue.
Suomenlinnan kaupunginosa muodostuu kahdeksasta saaresta, joista Kustaanmiekka, Susisaari, Iso Mustasaari, Pikku Mustasaari ja Länsi-Mustasaari ovat joko sillan tai maakannaksen ansiosta yhteydessä toisiinsa. Susisaaren ja Kustaanmiekan välillä aikoinaan ollut salmi on täytetty. Näiden saarten muodostaman ryhmän itäpuolitse kulkee Kustaanmiekan salmi ja länsipuolitse Särkänsalmi, jotka ovat tärkeimmät avomereltä Helsingin Kruunuvuorenselälle ja Eteläsatamaan johtavat laivaväylät. Suomenlinnan kaupunginosaan kuuluvat myös Särkkä, Lonna ja Pormestarinluodot. Suomenlinnan maapinta-ala on 2,21 neliökilometriä, ja työpaikkoja Suomenlinnassa oli vuoden 2017 lopussa 446 henkilölle.
Suomenlinnassa on noin 350 asuntoa, joista valtio omistaa noin 330 ja niitä vuokraa Suomenlinnan hoitokunta. Helsingin kaupunki omistaa noin 10 vuokra-asuntoa ja noin 10 taloa on yksityisomistuksessa.
Suomenlinnan kaduilla ei ole nimiä. Postiosoitteet muodostuvat kutakin saarta tarkoittavasta kirjaimesta (A=Kustaanmiekka, B=Susisaari, C=Iso Mustasaari, D=Pikku-Mustasaari ja E=Länsi-Mustasaari) sekä talon numerosta, johon mahdollisesti liittyy porraskäytävää osoittava kirjain. Esimerkiksi C 83 on C-saarella eli Isossa Mustasaaressa talo numero 83 (ks. kartta: ). Lisäksi käytetään normaalisti rapun ja asunnon numeroa. Suomenlinnan postinumero on 00190.
Säynätsalo (saari)
pienoiskuva|290px|Oikealla Säynätsalon saari, keskellä Louhunsalmen silta ja vasemmalla Lehtisaari. Kuvattu kaakosta, Haikalta päin Säynätsalo on Päijänteen saari Keski-Suomessa Jyväskylässä ja joka sijaitsee Pohjois-Päijänteen Hauhonselän länsiosassa. Saaressa sijaitsee Säynätsalon kirkonkylä, joka on entisen Säynätsalon kunnan keskustaajama.
Maantietoa
Saari on 1,7 kilometriä pitkä, 1,5 kilometriä leveä ja sen pinta-ala on 1,41 neliökilometriä. Se sijaitsee Hauhonselän länsipuolella ja sen erottaa mantereesta yli 300 metriä leveä Kinkosalmi. Saari on muodoltaan melko pyöreä, vaikka sen länsirannalla sijaitseekin Kilkitniemi ja Sisälmyslahti, jota pieni karttanimetön saari suojaa, ja Sisälmyslahden eteläpuolinen niemi. Saaren pohjoispäässä on venesataman suojana kaareva niemi, jossa Juurikkasaari on penkereellä yhdistetty emäsaareen. Säynätsalon kaakkoispuolella sijaitsee kallioinen Kaakkosaari ja pohjoispuolella pienet Kalliosaari, Iso Mäntysaari ja Vähä Mäntysaari. Eteläisillä saarilla sijaitsevat Lehtissaaren asuinalue ja Muuratsalossa Haikka ja Kortepelto.
Säynätsalon maaperä on hiekkaa ja savea. Saaren keskellä on männikkörinteinen ja useampilakinen mäki. Saaren korkein huippu sijaitsee saaren keskivaiheilla. Se on noin 117,5 metriä merenpinnan yläpuolella ja se kohoaa 39 metrin korkeuteen Päijänteen vedenpinnasta, joka on 78,3 metriä mpy. Saaren pohjoispuolella on toinen mäki, joka kohoaa 37 metrin ja länsipäässä kolmas mäki, joka kohoaa 21 metrin korkeuteen.
Historia
Säynätsalossa ei ollut ihmisasutusta ennen kuin Johan Parviainen siirsi tehtaansa sinne vuonna 1897. Parviaisen ostaessa Korpilahden kuntaan kuuluneen Säynätsalon saaren, ei saaressa ollut vielä pysyvää ihmisasutusta.
Ennen Säynätsalon ja mantereen välisen tieyhteyden rakentamista salmen yli kuljettiin lossilla. Lossiranta sijaitsi saarella sen läntisimmässä päässä olevassa niemessä, minne tule vielä tie luoteisrantaan asti. Mantereella on jäljellä lossiranta ja siihen mahdollisesti liittyvä keinotekoinen niemennokka.
Revivim
Revivim on kibbutsi Israelin Eteläisellä hallintoalueella. Sen asukasluku oli vuoden 2018 lopussa 1 081.
Maantiede
thumb|vasen|Kibbutsin rakennuksia. Revivim sijaitsee Israelin eteläosassa Negevin autiomaassa noin 34 kilometriä Beerseban kaupungista etelään.
Historia
thumb|vasen|Revivim ilmakuvassa vuonna 1947. Revivimin kibbutsi perustettiin vuonna 1943 ja sen alkuperäinen nimi oli Tel Zofim. Tarkoituksena oli hankkia kokemusta Negevin autiomaan maanviljelyn mahdollisuuksista. Veden puute oli suurin ratkaistava ongelma. Vuonna 1944 rakennettiin keinokastelujärjestelmä, johon käytettiin läheisen wadin ajoittaisia tulvavesiä. Paikalla alettiin viljellä taateleja, oliiveja ja granaattiomenia.
Israelin itsenäisyyssotaa edeltäneet väkivaltaiset yhteenotot alkoivat Revivimissä joulukuussa 1947, jolloin kibbutsia vastaan hyökkäsi beduiineja. Itse sodan sytyttyä alueelle etenivät puolestaan Egyptin armeijan joukot. Kibbutsi oli piiritetty, mutta se piti silti puolensa. Israelin armeijan joukot loivat yhteyden paikalle operaatio Yo’avin aikana joulukuussa 1948. Paikka jouduttiin rakentamaan kokonaan uudelleen sodan jälkeen.
Peski
Peski tarkoittaa seuraavia asioita:
Mitäs täällä roikut Henry Moon?
Mitäs täällä roikut Henry Moon? (Goin' South) on vuonna 1978 ensi-iltansa saanut yhdysvaltalainen lännenkomedia, jonka on ohjannut Jack Nicholson. Hän näytteli tässä esikoisohjauksessaan myös pääosaa. Muissa rooleissa nähdään Mary Steenburgen ja John Belushi ensimmäisissä elokuvarooleissaan sekä Christopher Lloyd, Richard Bradford, Veronica Cartwright, Danny DeVito ja Ed Begley Jr.
Arvioita
Video-oppaassa vuodelta 1994 Ilkka Jauhiainen arvostaa elokuvan maukkaita sivurooleja ja antaa sille kolme tähteä viidestä, mikä vastaa sanallista arviota ”hyvä”.
Donggutuon löytöpaikka
Donggutuon löytöpaikka on arkeologinen kohde Kiinassa Hebein maakunnan Yangyuanin piirikunnassa, Donggutuon kylän lähellä. Samannimiset kohde ja kylä sijaitsevat Nihewanin altaassa, joka on paleoliittisten kohteiden otollinen löytöalue. Donggutuon kylässä sijaitsee alueen tutkimuskeskus (Nihewan Apeman Station).
Kohde
Tämä arkeologinen ja geologinen kohde sijaitsee neljä kilometriä etelään Nihewanin kylästä. Se on ehkä eniten tutkittu kohde Nihewanin altaan alueella. Altaan sedimenttien paksuus on täällä yli 40 metriä, josta altaan yläosaan on viime jääkauden aikana kerrostunut viisi metriä paksu lössikerros. Eläinten fossiileja ja ihmisen toiminnan jäänteitä sisältävä kerrostuma sijaitsee 40 metrin syvyydessä ja se on 3–5 metriä paksu. Tutkittavaa aluetta on noin 40 000 m².
Tutkimushistoria
Kohde löytyi vuonna 1981 ja se ajoitettiin seuraavana vuonna. Siellä on suoritettu viisi erillistä kaivausta vuosina 1981–1985. Kohdetta on tutkittu myös vuosina 1991, 1992, 1997, 2000 ja 2001. Koska se on hyvin vanha kohde, tutkitaan sitä intensiivisesti. Tarkoituksena on selvittää, millainen oli ensimmäisen ihmisen elämä Kiinassa.
Löytöaineisto
Artefaktien löytökerrostuma on ajoitettu paleomagnetostratigrafian avulla noin 1,1 miljoonaa vuotta vanhaksi, koska sen katsotaan sijaitsevan Jaramillon paleomagneettisen kauden alapuolella.
Marie Marvingt
thumb|Émile Friantin piirros vuodelta 1914, jossa Marie Marvingt hoitaa haavoittunutta. Marie Marvingt (20. helmikuuta 1875 Aurillac – 14. joulukuuta 1963 Laxou ) oli ranskalainen urheilija, vuorikiipeilijä ja lentäjä. Hän on Ranskan historiassa eniten kunniamerkkejä saanut nainen.
Marvingt oli maailmanluokan urheilija, joka menestyi pyörilyssä, uinnissa, miekkailussa, ammunnassa, mäkihypyssä, luistelussa ja kelkkailussa menestyen erityisesti vuosina 1908–1910 Chamonix'ssa Ranskassa. Vuonna 1910 Ranskan urheiluakatemia myönsi hänelle ”kaikkien urheilulajien mitalin”, kun akatemia normaalisti myönsi niitä lajeittain. Marvingt kiipesi myös ensimmäisenä naisena useille Ranskan ja Sveitsin Alppien huipuille.
26. lokakuuta 1909 Marvingt lensi ensimmäisenä naisena kuumailmapallolla Pohjanmeren ja Englannin kanaalin yli Manner-Euroopasta Englantiin. Samana syksynä hän aloitti myös lentämisen lentokoneella. 8. marraskuuta 1910 hänestä tuli kolmas lisensoitu naislentäjä. Ensimmäisessä maailmansodassa Marvingt palveli muun muassa vapaaehtoisena pommikonelentäjänä. Hän oli myös perustamassa ranskalaista lääkärilentojärjestöä Les Amies De L'Aviation Sanitairea. Sotien välissä hän toimi sotakirjeenvaihtajana Pohjois-Afrikassa. Hän oli mukana myös kahdessa dokumentissa.
Marvingtille myönnettiin kaikkiaan 34 kunniamerkkiä.
Federico Pellegrino
Arvokilpailut
Hinterzartenissa vuonna 2010 pidetyissä nuorten MM-kisoissa Pellegrino saavutti pronssia vapaan hiihtotavan sprintistä. Oslon MM-kilpailuissa 2011 ja Val di Fiemmen MM-kilpailuissa 2013 hän oli sprintissä kahdestoista, Sotšin olympialaisissa 2014 yhdestoista ja Falunin MM-kilpailuissa 2015 viides. Hän sai Falunissa pronssia vapaan hiihtotavan parisprintissä Dietmar Nöcklerin kanssa. Hän voitti vapaan hiihtotavan sprintin maailmanmestaruuden ja sai Nöcklerin kanssa parisprintissä hopeaa Lahdessa 2017. Pyeongchangin olympialaisissa 2018 hän saavutti hopeaa perinteisen hiihtotavan sprintissä. Seefeldin MM-kilpailuissa 2019 Pellegrino voitti hopeaa vapaan hiihtotavan sprintissä ja pronssia perinteisen hiihtotavan parisprintissä. Oberstdorfin MM-kilpailuissa 2021 hän sijoittui perinteisen hiihtotavan sprintissä 11:nneksi. Pekingin olympialaisissa 2022 Pellegrino saavutti vapaan hiihtotavan sprintistä hopeaa. Planican MM-kilpailuissa 2023 Pellegrino saavutti vapaan hiihtotavan parisprintissä hopeaa yhdessä Francesco De Fabianin kanssa. 50 kilometrin perinteisen hiihtotavan yhteislähtökilpailussa hän sijoittui kymmenenneksi ja perinteisen hiihtotavan sprintissä 17:nneksi.
Maailmancup
Maastohiihdon maailmancupissa Pellegrino kilpaili ensimmäisen kerran Drammenissa maaliskuussa 2010. Ensimmäiset maailmancupin pisteensä hän saavutti muutama päivä myöhemmin Oslon vapaan hiihtotavan sprinttikilpailussa oltuaan yhdeksästoista. Hänen varsinainen läpimurtokautensa maailmancupissa oli kausi 2010–2011 jolloin hän oli Davosin vapaan sprintissä kuudes ja Liberecin vastaavalla matkalla toinen. Kaudella 2012–2013 hän oli kolmas Davosin perinteisen hiihtotavan sprintissä ja kaudella 2013–2014 toinen Nové Měston vapaan hiihtotavan sprintissä. Hän voitti kaudella 2014–2015 vapaan hiihtotavan sprintit Davosissa ja Rybinskissä sekä Tour de Skillä Val Müstairissa. Sprintticupissa hän sijoittui kolmanneksi.
Kaudella 2015–2016 Pellegrino voitti jälleen vapaan hiihtotavan sprintin Davosissa sekä myös Toblachissa. Hän voitti Tour de Skillä 2016 Lenzerheiden vapaan hiihtotavan sprintin. Pellegrino voitti myös Planican vapaan hiihtotavan sprintin ja parispintin Dietmar Nöcklerin kanssa. Ski Tour Canadalla hän voitti Canmoren perinteisen hiihtotavan sprintin. Hän voitti sprintticupin. Kaudella 2016–2017 hän voitti vapaan hiihtotavan sprintin Falunissa. Sprintticupissa hän sijoittui toiseksi. Kaudella 2017–2018 hän oli toinen Davosin vapaan hiihtotavan sprintissä. Dresdenissä hän voitti sekä vapaan sprintin että parisprintin Dietmar Nöcklerin kanssa. Lahdessa hän voitti vapaan hiihtotavan sprintin. Hän sijoittui sprintticupissa toiseksi ja maailmancupin kokonaiskilpailussa kymmenenneksi.
Kaudella 2018–2019 Pellegrino voitti Lillehammerin Nordic opening -tapahtuman ja Cognen vapaan hiihtotavan sprintit. Davosin, Val Müstairin, Lahden ja Québecin vapaan sprinteissä hän sijoittui toiseksi. Hän oli sprintticupissa toinen ja maailmancupin kokonaiskilpailussa kahdeksas.
Kaudella 2019–2020 hän sijoittui toiseksi Planican vapaan hiihtotavan sprintissä. Sprintticupissa hän sijoittui neljänneksi. Kaudella 2020–2021 hän voitti Davosin vapaan hiihtotavan sprintin. Joulukuussa 2020 hän voitti Dresdenin sprintin. Tammikuussa 2021 Pellegrino voitti Val Mustairin sprintin. Helmikuussa 2021 hän sijoittui Ulricehamnin vapaan hiihtotavan sprintissä kolmanneksi ja voitti parisprintin Francesco de Fabianin kanssa. Hän voitti sprintticupin ja sijoittui maailmancupin kokonaiskilpailussa neljänneksi. Kaudella 2021–2022 Pellegrino sijoittui Dresdenin vapaan hiihtotavan sprintissä toiseksi. Sprintticupissa hän oli neljäs. Kaudella 2022–2023 hän sijoittui Rukan 20 kilometrin vapaan hiihtotavan takaa-ajokilpailussa kolmanneksi ja Lillehammerin vapaan hiihtotavan sprintissä toiseksi. Hän voitti Davosin vapaan hiihtotavan sprintin. Tour de Skillä hän sijoittui Val Müstairissa vapaan hiihtotavan sprintissä toiseksi ja 10 kilometrin perinteisen takaa-ajossa kolmanneksi. Oberstdorfin 20 kilometrin vapaan hiihtotavan takaa-ajokilpailussa hän sijoittui kolmanneksi. Tour de Skin kokonaiskilpailussa hän oli neljäs. Toblachin vapaan hiihtotavan sprintissä hän sijoittui kolmanneksi ja oli voittamassa 4 × 7,5 kilometrin viestiä. Falunin vapaan hiihtotavan sprintissä hän oli kolmas. Maailmancupin kokonaiskilpailussa hän sijoittui kolmanneksi ja sprintticupissa neljänneksi.
Valkokurkkulepinkäinen
Valkokurkkulepinkäinen (Chlorophoneus kupeensis) on afrikanlepinkäisten heimoon kuuluva varpuslintu.
Levinneisyys
Valkokurkkulepinkäistä tavataan kotoperäisenä Kamerunissa. Lajista tunnetaan kolme esiintymää ja sen kannaksi arvioidaan 70–400 yksilöä. Valkokurkkulkepinkäinen on luokiteltu erittäin uhanlaiseksi, koska sen levinneisyysalue ja kanta ovat hyvin pienet.
Taare Zameen Par
Taare Zameen Par (suom. ”Tähdet maan päällä”) on vuonna 2007 ensi-iltansa saanut intialainen hindinkielinen draamaelokuva, jonka on ohjannut ja tuottanut Aamir Khan. Elokuvassa seurataan 8-vuotiaan dysleksisen lapsen Ishaanin elämää ja mielikuvitusta. Vaikka hän menestyy taiteessa, hänen huono akateeminen suorituskykynsä saa hänen vanhempansa lähettämään hänet sisäoppilaitokseen. Ishaanin uusi taideopettaja epäilee hänen olevansa lukihäiriöinen ja auttaa häntä voittamaan lukihäiriön. Darsheel Safary näyttelee 8-vuotiasta Ishaania ja Aamir Khan näyttelee hänen taiteenopettajaansa.
Elokuva voitti useita palkintoja, mukaan lukien kolme National Film Awards -palkintoa ja viisi Filmfare Awards -palkintoa.
Vastaanotto
Box Office India julisti Taare Zameen Parin ”superhitiksi”.
AdventureQuest Worlds
AdventureQuest Worlds, usein lyhennettynä AQWorlds tai yksinkertaisemmin AQW, on Artix Entertainmentin vuonna 2008 kehittämä selainpohjainen massiivinen monen pelaajan verkkoroolipeli (MMORPG). Toisin kuin monet muut MMORPG-pelit, AdventureQuest Worlds kehitettiin täysin Adobe Flashille. Pelillä on yli 35 miljoonaa rekisteröityä tiliä.
Jääpato
pienoiskuva|Jäidenlähtö Salon Uskelanjoessa vuonna 2010. Sillan kohdalla on jäätukos. pienoiskuva|Vuoden 1886 jääpatotulvan jäänteet Moirajoella Ontarion Bellevillessä. Jääpato, joskus myös jäätukos , syntyy virtaveteen yleensä jäidenlähdön aikana, kun uomaan ahtautuu yhtäaikaa liian paljon jäitä. Jään patoutumisen käynnistyminen riippuu uoman morfologiasta, jäälauttojen koosta ja rakenteesta sekä veden virtausnopeudesta. Aluksi syntyy tukos, joka estää kelluvien jäälauttojen vapaan kulkemisen alavirtaan päin. Tukos voi olla pitkäkin, mutta ainakin alkuvaiheessa vesi pystyy ohittamaan tukoksen alakautta. Jos veden paine pakkaa jäälautat päällekkäin ja kääntää niitä vedessä poikittain, alkaa tukos muuttua padoksi, joka haittaa jo veden ohivirtausta. Jääpadon taakse kertyy silloin paljon vettä, joka voi alkaa tulvimaan uoman rannoille ja sen ympäristöön. Kun jääpato lopuksi laukeaa, voi seurauksena olla purkautumistulva, jossa on tavalliseen verrattuna moninkertainen vesimäärä ja joka lähtee virtaamaan jäiden mukana alajuoksulle päin.
AdventureQuest Worlds
Peli julkaistiin lokakuussa 2008 ja elokuussa 2009 sillä oli jo 10 miljoonaa käyttäjää.
Jääpato
Jääpatotulvien torjunta
Jääpatojen aiheuttamia tulvia esiintyy Suomessa vuosittain Simojoella, Tornionjoella, Ounasjoella ja Ivalojoella. Niissä virtaamat ovat suurimmillaan yleensä yhdestä kahteen viikkoa jäidenlähdön jälkeen. Jumiutunut jääpato voi vedenpinnan noustua työntää jäälohkareita päin rantojen kiinteistöjä. Joen ylittävät sillat ovat myös vaarassa, jos jäälohkareet painautuvat siltarakenteita vasten. Nouseva vesi kastelee rakennuksien perustuksia ja tielle levitessään vaarantaa liikenneturvallisuutta. Jos vesi virtaa voimakkaasti, voi se kaataa liikkuvan ihmisen, nostaa autoja kellumaan veden varaan ja viedä mennessään muutakin omaisuutta. Tulvan torjunnassa kannattaa yrittää saada jäämassa turvallisesti liikkeelle jäänsahauksella tai hiekoittamalla jään pinta, jotta jää lämpenisi ja haurastuisi riittävästi. Jumiutunut pato voidaan yrittää räjäyttää liikkeelle, mutta se ei aina onnistu. Nouseva vesi voidaan pitää poissa rakennuksista esimerkiksi väliaikaisella tulvapenkereillä ja viemäröinnin tukkimisella.
AdventureQuest Worlds
Pelaaminen
Pelin ideana on seurata tarinan etenemistä ja taustalla kehittää hahmoaan. Pelissä on eri hahmoluokkia, joiden vaihtaminen on täysin vapaata. Pelissä suurin osa tavaroista ja ominaisuuksista vaatii määräajaksi ostettavan jäsenyyden.
Pelin viholliset ovat Monsuja, jotka yrittävät syödä pelaajan. Jotkut seisovat paikallaan, ellei niiden kimppuun hyökätä, mutta toiset käyvät pelaajan kimppuun heti hänet nähdessään. Taistelussa pelaaja käyttää erilaisia taitoja sekä automaatti-iskua, joka toimii muutaman sekunnin välein taitojen latautuessa. Eri taitoja saavutetaan eri hahmoluokissa ja hahmoluokkien tasojen (rank) myötä. Pelaaja voi paeta tilasta toiseen, mutta jos vihollisen kimppuun ei jää ketään, latautuvat tämän elämäpisteet takaisin täysiin. Pelissä on myös tehtäviä (quest), joita tekemällä saa pääosin rahaa ja tavaraa, joskus myös lahkopisteitä (reputation).
Jääpato
Jääpadon syntymisen rajanopeus
Jos virtaveden virtausnopeus on U ja jääpadon muodostumisessa veden kriittinen nopeus on U_c, niin kaavalla
Torkkel
Torkkel on seuraavien henkilöiden sukunimi:
AdventureQuest Worlds
Lahkot
AQW:ssä voi valita puolekseen joko hyvän tai pahan, joilla molemmilla on omat varusteensa. Omaa asemaansa lahkonsa (faction) sisällä voi kehittää tekemällä tehtäviä, jotka parantavat luottamusta pelaajaan lahkossa. Hyvyyden lahkoa johtaa kuningas Alteon ja pahan lahkoa Sepulchuren tytär Gravelyn.